Jawʉt,
Jesús Olivonaechanmʉax poxade.
Kandiawa wʉt,
itliakafʉl wʉt,
Jesús kaxadin Dios pejtemploba poxadin.
Do xabich jiw mox soepa Jesúsxot.
Jesús ek wʉt,
tʉaduton jiw naewʉajnaliajwa.
Do jawʉt,
judíos chanaekabʉanapi,
fariseosbej,
bʉflaeni kaeow pakmolow Jesúsleldin.
Japow faens,
asan aton nakmoejt wʉt.
Japon aton japow pamla-el.
Do jawʉt,
notipow puexa jiw pejwʉajnalel,
Jesús wʉajnalelbej.
Japi jʉm-aech Jesúsliajwa:
—Jiw chanaekabʉanan,
ampow,
pakmolow,
faens,
asan aton bʉꞌmoejt wʉt.
Moisés chajia lelpox jʉm-aech:
‘Wathoꞌ,
jasox ispi,
iaꞌtat dadaepaxtat matkaejabaxaesi’ —aechox.
¿Achaxkat xam jʉmchiyaxaelam japoxliajwa?
—aechi Jesúsliajwa.
Jasoxtat japi xapaejt Jesús,
asax jʉm-aech wʉt tasalaliajwapi Jesús.
Pe Jesús natxatdik wʉt,
pejkothiyatat sat lelon.
Japi nakiowa japox kaeyax wʉajnachaemsfʉl.
Do jawʉt,
Jesús mat-et wʉt,
jʉm-aechon:
—Xamalxot kaen aton chinax babijax is-el wʉt,
¡japon aton iaꞌtat nej matxoeladaeppon japow!
—aech Jesús.
Do jawʉt,
Jesús pejme natxatdik pejkothiyatat sat lelaliajwa.
Japi jʉmtaen wʉt Jesús jʉm-aechpox,
kaenanʉla chijiasfʉllisi japowxot.
Kaes chiekal pakdiachowpi matxoela chijiasfʉl.
Do jawʉx,
wachakal chijiasfʉl pansiachowpi.
Do jawʉt,
tamach waelti japow,
Jesús sʉapich.
Jesús mat-et wʉt,
wʉajnachaemt wʉt,
jʉm-aechon japowliajwa:
—Pawis,
¿amxotkat xam jʉm-aechpi nejbʉꞌwʉajanpoxliajwa?
¿Japixotkat kaen xam daep-el iaꞌtat?
—aech Jesús japowliajwa.
Japow jʉmnot wʉt,
jʉm-aechow:
—Tajpaklon,
amxot japi jiw ajillisi —aechow.
Do jawʉt,
Jesús jʉm-aech japowliajwa:
—Xanbej toꞌaxinil xam kastikaliajwa nejbʉꞌwʉajanpoxliajwa.
¡Xabʉaꞌde nejmach!
¡Kaes nabej is babijaxan!
—aech Jesús japowliajwa.]